Document ID: 31993R2932

KOMISSION ASETUS (ETY) N:o 2932/93 annettu 25 päivänä lokakuuta 1993,
Azorien, Madeiran ja Kanariansaarten sokerinhankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 2177/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 10 artiklan,
sekä katsoo, että
komission asetuksella (ETY) N:o 2177/92(3), sellaisena kuin se on viimeksi muutettuna asetuksella (ETY) N:o 1788/93(4), vahvistetaan erityisesti Madeiran saaren sokerin hankinnan edellytykset; tässä tarkoituksessa näissä edellytyksissä määrätään hankintatuen myöntämisestä yhteisöstä peräisin olevalle, neuvoston asetuksen (ETY) N:o 1785/81(5), sellaisena kuin se on viimeksi muutettuna asetuksella (ETY) N:o 1548/93(6), 24 artiklan 1 a kohdan mukaisissa kiintiöissä tuotetulle valkoiselle sokerille,
tämä alkuperää koskeva ehto tekee Madeiran sokerin hankinnasta epävarman, koska perinteiset Manner-Portugalin ja Madeiran saaren väliset kaupan virtaukset huomioon ottaen saari on riippuvainen ennen muuta Ranskan merentakaisista departementeista tulevan, portugalilaisissa puhdistamoissa valkoiseksi sokeriksi puhdistetun raakasokerin saatavuudesta; mainitun hankinnan helpottamiseksi olisi hankintatukietuus ulotettava koskemaan muilla yhteisön alueilla kuin Madeiran saarella vapaassa liikkeessä olevaa valkoista sokeria, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2177/92 2 artiklan 1 kohtaan toinen alakohta seuraavasti:
"Ensimmäisessä alakohdassa tarkoitetut Madeiralle tapahtuvat toimitukset voivat kuitenkin samoin edellytyksin kohdistua myös muilla yhteisön alueilla vapaassa liikkeessä olevaan valkoiseen sokeriin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 1993.

Labels: 3
18
17
5